পাবেল খান চৌধুরী ॥ বাহুবলে চার শিশুকে অপহরনের পর শ্বাসরোধে হত্যার ঘটনায় দায়েরকৃত মামলার পলাতক তিন আসামীর মালামাল ক্রোকের নির্দেশ দিয়েছেন আদালত। একই সাথে কারাগারে আটক চার আসামির জামিন নামঞ্জুর করেছেন। সোমবার দুপুরে হবিগঞ্জের অতিরিক্ত জেলা ও দায়রা জজ মাফরোজা পারভীনের আদালত এ আদেশ দেন। আগামী ৭ আগস্ট মামলার পরবর্তী তারিখ নির্ধারণ করা হয়েছে। আদালত সূত্রে জানা যায়, সোমবার নির্ধারিত তারিখে উক্ত মামলায় কারাগারে আটক আব্দুল আলী বাগাল, তার ছেলে রুবেল মিয়া ও জুয়েল মিয়া এবং হাবিবুর রহমান আরজুর জামিনের আবেদন করেন তাদের আইনজীবীরা। আদালত শুনানি শেষে তাদের আবেদন নামঞ্জুর করেন। এ সময় ওই ঘটনায় আটক দুটি সিএনজি অটোরিকশার মালিকানা নির্ধারণের জন্য যে প্রতিবেদন চাওয়া হয়েছিল তাও দ্রুত সময়ের মধ্যে দিতে বিআরটিএকে ...